Paul II av Tussarix

**Paul II av Tussarix** (født **Paul Flavien Louis Tussarix**), også kjent som **Trouvaille Nourrisson** i ung alder og **Paul den gode** etter sin død, var andre keiser av Tussarix, og regjerte fra år 972 til 1003 i Andre Æra. Han var sønn av Paul Erobreren, som i sin tid hadde vært konge av Tuss før han med en stor hær underla seg hele Tussarix og oppkalte det etter familienavnet sitt med det tusarkse suffikset *rix* for "rike, nasjon". Paul Flavien var den første keiseren som hadde arverett på hele nasjonen fra fødselen.

Moren hans, Célestine, hadde blitt myrdet i et komplott arrangert av en kult under Diana, og Paul var blitt sagt å velte faren sin i en konflikt som ville ødelegge alt keiseren hadde bygget. Dette fikk keiserinnen til å sende Paul nedover Replierelven, hvilket sendte ham til stedet som ville bli Le Ryxân. Paul ble oppdratt under jordmoren, Céleste, som ikke visste om Pauls sanne opphav: hun hadde bare tatt til seg gutten fordi hun ikke orket tanken på at noen bare satte ham på porten.

Under en festival for å feire prinsesse Louise, ble Paul innviklet i en knipe og arrestert av Le Ryxâns byfogd. Fogden brakte Paul til guvernøren, Norbert Labrique, som fant nytte i ham ved at Paul kjente flere ansikter i den voksende byen: han hadde i oppdrag å kartlegge personene og om noen truet keiserfamilien. Etter noen år med dette arbeidet var han blitt en prominent person i byen, og brukte mye av lønnen sin til å hjelpe dem han møtte på.

Da keiseren, Paul I, kom til byen for å overvåke arbeidet, var det imidlertid umulig for Labrique å ikke merke familielikheten. Han benyttet seg av muligheten til å underrette keiseren om funnet av Paul, og keiseren ba ham sende sønnen til Château Valois. Her hadde keiseren planer om å drepe sønnen, som han mente fremdeles gjorde en trussel ovenfor ham. Labrique forsto dette, men hadde lagt sin elsk på Paul og betraktet ham som en sønn som aldri var blitt ham forunnet. Han kalte inn menn og kvinner som skyldte ham tjenester, eller som han drev grov utpressing ovenfor, og innrullerte dem i et attentat på keiseren og hans bastarder: monarken hadde intensjoner om å sette inn en uekte jente på tronen, og det ville bringe mer trøbbel enn stabilitet i keiserriket.

Etter Valois-konspirasjonen, var Paul Erobreren myrdet sammen med sin datter Louise, elskerinne Hermine og deres andre bastarder. Paul Flavien møtte en rettssak bestående av flere av Pauls rådgivere, men anklagene falt fort da naviranter invaderte Tuss i midten av juli 972: hvis Paul kom helskinnet fra angrepet, ville han bli den neste keiseren. Det hele var et spill for galleriet i et forsøk på å få tak i én av Pauls tre søstre, og Labrique visste det: han hadde derfor allerede sendt tilbud til fyrstinnene, hvor de ville få paléer og land i sitt navn i Le Ryxân. Dette fikk domstolens planer til å falle i grus mens Paul var ved kysten, hvor han også viste seg å være en god motivator og taktiker – tross sitt enkle opphav. Domstolen anerkjente hans suverenitet etter han hadde jaget navirantene på dør, og han ble kronet keiser av Tussarix 17. september 972 A.Æ.

## ***Biografi***

### **Temming**

* Lys

Paul Flavien var i besittelse av lys, som han hadde fått av faren sin. Oppdratt som tredjestandsborger, var han ikke ment å bruke kreftene sine. Dette gjorde ham dårligere stilt ved bruk av kreftene sine, og han gjennomgikk hardtrening de første årene av sin regjeringstid: det var forventet at en monark skulle bruke kreftene sine til å beskytte og fremme landet sitt, og han mestret store deler av kreftene sine seks år ut i regjeringstiden sin.

## ***Trivia***

1. *Paul* kommer fra det romerske familienavnet *Paulus*, som betyr "liten" eller "ydmyk" på latin.
2. *Flavien* er den franske versjonen av det romerske familienavnet "Flavius". Navnet betyr "gyllen" eller "gulhåret", med opphav i det latinske *flavus* "gul, gyllen".
3. *Louis* er den franske formen av *Ludwig*, som kommer fra det germanske *Chlodovech,*som er komponert med elementene *hlud* "berømt" and *wig* "krig, kamp".
4. *Tussarix* er adaptert av det indiske *Tushar –*som på sanskrit betyr "kald, frost, snø" – sammensatt med det tyske *reich*"rike, nasjon", adaptert til *rix.*
5. Hans alias som ung, *Trouvaille Nourrisson*, er sammensatt av de franske ordene for "funnet spedbarn".